Document ID: 31991R2756

KOMISSION ASETUS (ETY) N:o 2756/91,
annettu 19 päivänä syyskuuta 1991,
yksityiskohtaisista säännöistä puuvillan tukijärjestelmän soveltamisesta annetun asetuksen (ETY) N:o 1201/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna asetuksella (ETY) N:o 4006/87(1),
ottaa huomioon puuvillan tukijärjestelmän yleisistä säännöistä 27 päivänä heinäkuuta 1981 annetun neuvoston asetuksen (ETY) N:o 2169/81(2), sellaisena kuin se on muutettuna asetuksella (ETY) N:o 791/89(3), ja erityisesti sen 11 artiklan,
sekä katsoo, että
komission asetuksessa (ETY) N:o 1201/89(4), sellaisena kuin se on muutettuna asetuksella 2432/90(5), 1 artiklan 2 kohdassa määritetään puuvillan arvioidut siementenpoistokulut,
2 artiklan 2 kohdan e alakohdassa puuvillan, josta siemenet on poistettu, purkaus- ja huolintakustannukset Pireuksessa ja 4 artiklan 1 kohdassa jauhatuskustannukset; koska nämä kustannukset ovat myöhemmin nousseet, niiden määrää olisi muutettava vastaavasti,
mainitun asetuksen liitteessä B olevassa 3 kohdassa määrätään kertoimet, joita sovelletaan valvontaan asetetun puuvillan ja vakiolaadun laatuluokkien välisen eron huomioon ottamiseksi; ottaen huomioon saatu kokemus olisi tietyt kertoimet mukautettava ja tiettyjen heikompien laatujen kertoimet poistettava, ja
tämä asetus on pellavan ja hampun hallintokomitean lausunnon mukainen,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1201/89 seuraavasti:
1 korvataan 1 artiklan 2 kohdassa luku "13,25" luvulla "14,25";
2 korvataan 2 artiklan 2 kohdan e alakohdassa luku "1" luvulla "1,08";
3 korvataan 4 artiklan 1 kohdassa luku "7,45" luvulla "8,00";
4 korvataan liitteessä B oleva 3 kohta seuraavasti:
"3 Kertoimet, joita sovelletaan vakiolaadun ja saadun puuvillan, josta siemenet on poistettu, laatuluokkien väliseen eroon
TAULUKON PAIKKA
Jos puuvillan laatu ei saavuta laatuluokkaa 9, sopimuspuolten on sovittava keskenään puuvillan, josta siemeniä ei ole poistettu, hinnasta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä syyskuuta 1991 alkaen korjattua puuvillaa koskeviin sopimuksiin ja tukiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä syyskuuta 1991.

Labels: 17
6